Oos-Kaapse koninklike sit lewenslank ná verkragtings | Netwerk24
Deur Getrude Makhafola, News24 09 Mei 2021 09:04
Avelile Sakhisizwe Mtirara (32), is vroeër in die streekhof in Bityi skuldig bevind aan die verkragtings in onderskeidelik 2016 en 2017.
Elkeen van die meisies is na die man se rondawel ontbied, het die nasionale vervolgingsgesag (NVG) in 'n verklaring gesê. Mtirara het hulle verkrag en met die dood gedreig sou hulle vertel wat gebeur het.
Die meisies het wel later 'n familielid van hulle in hul vertroue geneem.
Mtirara het in die hof skuld ontken en gesê die meisies se bewerings is deel van 'n komplot om hom te onttroon.
Luxolo Tyali, NVG-woordvoerder, sê die hof het Mtirara se weergawe verwerp en bevind die tradisionele leier het sy magsposisie misbruik.
Benewens sy lewenslange tronkstraf vir die verkragting van die jonger meisie, is hy agt jaar tronkstraf opgelê vir die ander verkragting.